jkorsvik/nowiki_second_scrape_merged huggingface dataset:
Vladimir Canjuga

Vladimir Canjuga (født 3. april 1960 i Varaždin) er en kroatisk håndballtrener, som er sjef for det kroatiske kvinnelandslaget hvor han har implementert sitt konsept om et solid forsvar og raske kantspillere.Canjuga utdannet seg i den kroatiske hovedstaden Zagreb, hvor han skrev sin hovedoppgave om håndball ved «Fakultetet for kroppsøvelse» i 1983. Han foreleser fortsatt i kroppsøvning på gymnasiet ved sitt hjemsted Ivanec.


== Trenerkarrière ==


=== Klubblag ===
Canjuga startet sin trenerkarriere i 1979, hvor han i en tiårsperiode blant annet trente Ekol Ivančica fra Ivanec, Perutnina Pipo IPC fra Čakovec og Varteks Varaždin fra Varaždin.


=== Aldersbestemte landslag ===
I 1989 ble han ansatt av Kroatias håndballforbund, som trener for aldersbestemte landslag. Canjuga's hittil største suksess ko da han ledet Kroatia til gullmedalje under Ungdoms-VM i håndball for menn i 2009.Han tok også Kroatia til sølvmedalje under Ungdoms-EM 2004 i Beograd og bronsemedalje under Junior-VM 2005 i Qatar.


=== Skolelag ===
Canjuga har også trent sitt eget skolelag, som han har vunnet flere pokaler med i hjemlandet og en sølvmedalje under VM i Thessaloniki i 2002.


=== Kvinnelandslaget ===
Siden august 2010 har Canjuga trent det kroatiske kvinnelandslaget, hvor han blant annet kvalifiserte laget til Håndball-EM 2010, Håndball-VM 2011 og Håndball-EM 2012.


== Referanser ==
Eyvind Fjeld Halvorsen

Eyvind Fjeld Halvorsen (født 4. mai 1922 i Norderhov, død 19. mars 2013) var en norsk norrøn filolog og professor ved Universitetet i Oslo.
Eyvind Fjeld Halvorsen ble cand. philol med norsk hovedfag i 1947, og studerte deretter i Paris. Han foreleste ved Universitetet i Glasgow fra 1949 til 1954, da han ble dosent i norrøn filologi ved Universitetet i Oslo. I 1960 fikk han doktorgraden for en avhandling om The Norse version of the Chanson de Roland (om Karlamagnússaga). I 1962 ble han professor. Han var dekan for det historisk-filosofiske fakultetet fra 1964 til 1969.
Halvorsen var formann i Norsk språknemnd.


== Utmerkelser ==
Halvorsen var medlem av Det Norske Videnskaps-Akademi fra 1961.


== Referanser ==


== Litteratur ==
Studentene fra 1940. Oslo, 1965.


== Eksterne lenker ==
(no) Publikasjoner av Eyvind Fjeld Halvorsen i BIBSYS
Ragnar Asting

Ragnar Asting (født 4. januar 1897 i Gildeskål, død 9. september 1936) var en norsk teolog og dosent ved Universitetet i Oslo.
Ragnar Asting var sønn av lærer og kirkesanger Gunnar Amundsen (1842–1917). Han tok realartium i Harstad i 1915 og ble cand. theol. i 1923. Deretter studerte han ved Universitetet i Marburg og Universitetet i Heidelberg, under blant andre Rudolf Bultmann. Fra 1925 var han universitetsstipendiat. I 1930 fikk han den teologiske doktorgraden for en avhandling om Die Heiligkeit im Urchristentum («Helligheten i urkristendommen»). Fra 1928 fungerte han som dosent i teologi etter Anton Fridrichsens avgang, og fikk utnevnelse til stillingen i 1931.


== Utmerkelser ==
Asting fikk H.M. Kongens gullmedalje i 1926 for avhandlingen «Normer og motiver i Paulus' etikk». Han ble kommandør av den serbiske St. Sava-ordenen i 1931.


== Referanser ==


== Litteratur ==
Studentene fra 1914. Oslo: Grøndahl, 1939.


== Eksterne lenker ==
(no) Publikasjoner av Ragnar Asting i BIBSYS
Anton Fridrichsen

Anton Johnson Fridrichsen (født 4. januar 1888 i Meråker, død 16. november 1953) var en norsk teolog og professor ved Universitetet i Uppsala.
Anton Fridrichsen var sønn av presten Jakob Skavlan Fridrichsen (1852–1915) og Maria Johnson. Han ble cand. theol. i 1911 og studerte deretter urkristelig teologi og klassisk filologi ved Universitetet i Breslau og Universitetet i Göttingen. Etter et par år som vikarprest i forskjellige sognekall, ble han universitetsstipendiat i 1915. Fra 1916 var han dosent. I 1925 fikk han den teologiske doktorgraden fra Universitetet i Strasbourg, med en avhandling om Le problème du miracle dans le christianisme primitif («Mirakelets problem i urkristendommen»). I 1928 ble han utnevnt til professor i eksegetikk ved Universitetet i Uppsala. Under 2. verdenskrig var han formann i eksamenskommisjonen for norske studenter ved svenske universiteter.


== Referanser ==


== Litteratur ==
Reidar Bolling: Norges prester og andre teologiske kandidater. Oslo: Hanche, 1949.


== Eksterne lenker ==
(no) Publikasjoner av Anton Fridrichsen i BIBSYS
Sten Bugge

Sten Bugge (født 29. mars 1885 i Hen i Ådalen, død 22. juli 1977) var en norsk prest og misjonær.
Sten Bugge var sønn av ingeniøren Harald Bugge (1854–1938). Han ble cand. theol.  i 1908 og var misjonsprest i Kina fra 1910. I 1915 ble han bestyrer av Det norske misjonsselskaps skole i Taohwalun, og var fra 1928 til 1934 rektor for den lutherske presteskolen i Shekou. Fra 1934 var han tilbake i Norge og kom med i Oxford-bevegelsen. Han underviste i Det nye testamente ved Universitetet i Oslo fra 1942 til 1943.
Bugge utga en bok om den kinesiske filosofen Konfusius i serien Religionens stormenn.


== Referanser ==


== Litteratur ==
Reidar Bolling: Norges prester og andre teologiske kandidater. Oslo: Hanche, 1949.


== Eksterne lenker ==
(no) Publikasjoner av Sten Bugge i BIBSYS
Peter Marstrander

Peter Elisæus Marstrander (født 15. april 1883 på Vega, død 29. august 1967) var en norsk teolog.
Peter Marstrander var sønn av presten Johan Henrik Rathmann Marstrander (1844–1927) og Elisabeth Margareta Behrens (1852–1936). Han ble cand. theol. i 1908 og studerte deretter ved Universitetet i Marburg og Universitetet i Heidelberg. I 1914 ble han utnevnt til personalkapellan i Korskirken i Bergen. Fra 1917 til 1925 var han universitetsstipendiat i systematisk teologi ved Universitetet i Oslo. Fra 1918 var han dessuten husfar ved Studenterhjemmet. Fra 1926 var han hovedlærer ved Det praktisk-teologiske seminar, og fra 1937 rektor.


== Litteratur ==
Reidar Bolling: Norges prester og andre teologiske kandidater. Oslo: Hanche, 1949.


== Eksterne lenker ==
(no) Publikasjoner av Peter Marstrander i BIBSYS
Karl Petersen

Karl Petersen (født 9. november 1895 i Trysil, død 24. august 1978 i Vallset) var en norsk lokalpolitiker som representerte Arbeiderpartiet. Han ble valgt inn i kommunestyret i Romedal i 1926, og var ordfører fra 1932 til 1948. Da han ble ordfører i 1932 hadde kommunen en gjeld på over fire millioner kroner, og var satt under administrasjon.
Under andre verdenskrig var Petersen en av ordførerne i Hedmark som satt lengst før han ble avsatt. De fleste, blant annet 15 av 22 Ap-ordførere, ble avsatt i løpet av januar 1941. Petersen satt helt til august samme år. På slutten av krigen fungerte Petersen som en kurer for den allierte etterettningsorganisasjonen XU.Petersen trakk seg fra kommunestyret i 1948. Fra 1954 til 1963 var han kontorsjef i Romedal kommune.


== Referanser ==
Brod festning

Brod festning i Slavonski Brod i Kroatia er en festning oppført mellom 1715 og 1780 av den østerrikske feltherre Eugene av Savoia. Den var en del av Østerrikes militærgrense mot Det ottomanske riket. Osijek ved Drava og Stara Gradiška ved Sava, var en del av den samme forsvarslinjen. Festningen er oppført etter Vaubans system, formet som en stjerne.
Festningen kunne innkvartere 4000 soldater og 150 kanoner. Festningsanlegget dekker ca. 33 hektar. Brod festning var beregnet å skulle holde en beleiring i 46 dager, men ble aldri utsatt for vesentlige angrep.  


== Bildegalleri ==

		


== Referanser ==
Skreia Skøyteklubb Toten

Skreia Skøyteklubb Toten (stiftet 27. mars 1981 som Skreia Skøyteklubb) er et særidrettslag for hurtigløp på skøyter og rulleskøyter i Østre Toten og omegn. Skøyteklubben er medlem av NIF gjennom Oppland idrettskrets, og Norges Skøyteforbund gjennom Oppland skøytekrets. Som skøyteklubb hjemmehørende i Østre Toten kommune er de også medlem av idrettens kontaktutvalg i kommunen. Klubben endret navnet i 1997 fra Skreia Skøyteklubb til nåværende Skreia Skøyteklubb Toten for å inkludere hele Toten.
Rekrutteringen skjer i fra Toten. 
Skøyteklubben var arrangør av Landsmesterskapet 2003, som ble arrangert i Vikingskipet. Erik Gulbrandsen representerte Skreia SK som leder av Grenstyret Hurtigløp og dermed også som medlem av styret i Norges Skøyteforbund i tingperioden 1995–1997, og Randi Håkegård Eichler representerte SSK Toten og var medlem av valgkomitéen i NSF i tingperiodene 2001–2003 og 2003–2005.


== Kjente løpere ==
Ragnhild Andresen
Randi Håkegård (-Eichler)
Kai Stensli (Norgesmester junior)
Øystein Kvikstad Skoglund, (Norgesmester junior)
Amund Grønvold Skoglund, (Vinner av Norgescup junior)


== Eksterne lenker ==
Offisielt nettsted
Sykehusbygg

Sykehusbygg HF er et helseforetak som eies i fellesskap av Norges fire regionale helseforetak. Hovedformålet med Sykehusbygg er å sikre et nasjonalt kompetansemiljø for sykehusplanlegging og -bygging.Helseforetaket ble opprettet 10. november 2014 og har hovedkontor i Trondheim.


== Styre ==
Steinar Frydenlund (leder)
Jan Eirik Thoresen (nestleder)
Hilde Rolandsen
Ivar Eriksen
Rigmor Helene Hansen
Kristin Gustavsen


== Referanser ==


== Eksterne lenker ==
Offisielt nettsted
Professional Chess Association

Professional Chess Association (PCA) var en sjakkorganisajon, stiftet av Garri Kasparov og Nigel Short i 1993 for å promotere VM-kampen dem imellom det samme året.


== Bakgrunn ==
Ifølge FIDEs regler skulle arenaen for matchen velges i samarbeid mellom sittende mester (Kasparov), utfordrer (Short, og FIDE. Ifølge Kasparov og Short brøt FIDE med disse reglene ved at sittende FIDE-president Florencio Campomanes annonserte Manchester som arrangørby, uten å konsultere med spillerne.


== Historie ==
Kasparov og Short dannet da PCA og spilte sin VM-match i oktober 1993 i Savoy Theatre i London. Kasparov vant kampen 12,5-7,5.
Kasparov forsvarte i 1995 verdensmestertittelen i PCA ved å beseire Viswanathan Anand i en match som ble spilt i World Trade Center i New York. Kasparov tapte tittelen i 2000 til Vladimir Kramnik, som i neste omgang forsvarte tittelen mot Péter Lékó i 2004.
På grunn av pengeproblemer for PCA ble en gjenforeningsmatch med FIDE gjennomført i 2006 mellom Kramnik og regjerende FIDE-mester Veselin Topalov. Matchen ble vunnet av Kramnik, og dermed var 13 års rivalisering mellom FIDE og PCA avsluttet. Etter 6 år som PCA-verdensmester, fikk Kramnik dermed gleden av å være ubestridt verdensmester i sjakk i ett år, fram til 2007, da han tapte tittelen til Viswanathan Anand.
Protendipedidae

Protendipedidae er en utdødd gruppe (familie) av mygg (Nematocera). 


== Utseende ==
Små til  middelsstore (3-6 millimeter) mygg med smale vinger. Artene lignet fjærmygg, men vingene har tett kledt med fine hår (microtrichia).


== Fossiler ==
Gruppen er kjent fra øvre jura-tiden (165-130 millioner år før nåtid), fra Kirgisistan og Kina.


== Systematisk inndeling ==

Orden tovinger (Diptera)
Mygg (Nematocera)
Infraorden Culicomorpha
Familien Protendipedidae Rohdendorf, 1951
Slekten Priscotendipes Zhang, 1986 - 135-130 millioner år gammel
Priscotendipes mirus Zhang, 1986
Slekten Protendipes Rohdendorf, 1951 - 165-155 millioner år gammel
Protendipes dasypterus Rohdendorf, 1951
Protendipes huabensis Zhang, 1986


== Kilder ==
Evenhuis, N.L. (1994 med senere revisjoner). Catalog of the fossil flies of the world [1]


== Eksterne lenker ==
(en) Protendipedidae i Encyclopedia of Life 
(en) Protendipedidae i Global Biodiversity Information Facility 
(en) Protendipedidae hos Fossilworks
Boholdoyidae

Boholdoyidae er en utdødd gruppe (familie) av mygg (Nematocera). 


== Utseende ==
Ganske små mygg med en kroppslengde på ca. 2 millimeter.


== Fossiler ==
Gruppen er beskrevet fra fossiler fra jura til tidlig kritt (161-122 millioner år før nåtid) fra Sibir.


== Systematisk inndeling ==

Orden 'tovinger (Diptera)
Mygg (Nematocera)
Infraorden Perissommatomorpha
Familien Boholdoyidae Kovalev, 1985
Slekten Boholdoya Kovalev, 1985
Boholdoya alata Kovalev, 1985
Boholdoya thoracica Kovalev, 1990
Slekten Daiamyia Kovalev, 1990
Daiamyia discifera Kovalev, 1990


== Kilder ==
Evenhuis, N.L. (1994 med senere revisjoner). Catalog of the fossil flies of the world [1]


== Eksterne lenker ==
(en) Boholdoyidae i Global Biodiversity Information Facility 
(en) Boholdoyidae hos Fossilworks
Antefungivoridae

Antefungivoridae er en utdødd gruppe (familie) av mygg (Nematocera).   


== Utseende ==
Knøttsmå til små (1,5-5 millimeter) mygg.


== Fossiler ==
Gruppen er kjent fra fossiler fra jura og nedre kritt (mellom 165-122 millioner år før nåtid) fra Tyskland, Kasakhstan, Kina.


== Systematisk inndeling ==
Gruppens nærmeste nålevende slektninger er trolig familien vindusmygg Anisopodidae.

Ordenen tovinger (Diptera)
Underordenen mygg (Nematocera)
Infraordenen Bibionomorpha
Familien Antefungivoridae Rohdendorf, 1938
Slekten Antefungivora Rohdendorf, 1938
Antefungivora brachyptera Rohdendorf, 1946
Antefungivora elongata Rohdendorf, 1946
Antefungivora germanica Ansorge, 1996
Antefungivora haiffanguoensis Hong, 1983
Antefungivora magna Rohdendorf, 1962
Antefungivora mictis Lin, 1980
Antefungivora prima Rohdendorf, 1938
Antefungivora ventralis Rohdendorf, 1946
Antefungivora zherichini Kovalev, 1990
Slekten Antiquamedia Rohdendorf, 1938
Antiquamedia tenuipes Rohdendorf, 1938
Slekten Aortomima Zhang, Zhang, Liu & Shangguan, 1986
Aortomima shandongensis Zhang, Zhang, Liu & Shangguan, 1986
Slekten Baishuilingella Lin, 1980
Baishuilingella micris Lin, 1980
Slekten Lycoriomimodes Rohdendorf, 1946
Lycorimimodes angustipennis Rohdendorf, 1962
Lycorimimodes atropos Kovalev, 1990
Lycorimimodes clotho Kovalev, 1990
Lycorimimodes deformatus Rohdendorf, 1946
Lycorimimodes karatavica Rohdendorf, 1946
Lycorimimodes lachesis Kovalev, 1990
Lycorimimodes longiradiata Hong & Wang, 1990
Lycorimimodes luanpingensis Hong, 1983
Lycorimimodes magnipennis Rohdendorf, 1962
Lycorimimodes minor Rohdendorf, 1946
Lycorimimodes ovatus Hong & Wang, 1990
Lycorimimodes parva Hong & Wang, 1990
Lycorimimodes perbella Zhang et al., 1986
Slekten Mimallactoneura Rohdendorf, 1946
Mimallactoneura lirata Hong, 1983
Mimallactoneura tuanwangensis Hong & Wang, 1990
Mimallactoneura vetusta Rohdendorf, 1946
Slekten Paralycoriomima Rohdendorf, 1946
Paralycoriomima brevisubcosta Kovalev, 1990
Paralycoriomima sororcula Rohdendorf, 1946
Slekten Pleciomima Rohdendorf, 1938
Pleciomima allactoneuroides Rohdendorf, 1946
Pleciomima aramis Kovalev, 1990
Pleciomima artagnan Kovalev, 1990
Pleciomima athos Kovalev, 1990
Pleciomima mycetophilinus Handlirsch, 1939
Pleciomima porthos Kovalev, 1990
Pleciomima secunda Rohdendorf, 1946
Pleciomima sepulta Rohdendorf, 1938
Slekten Sciaromima Kovalev, 1990
Sciaromima major Kovalev, 1990
Sciaromima minor Kovalev, 1990
Sciaromima oblongus (Hong, 1983)
Sciaromima producopoda (Lin, 1976)


== Kilder ==
Evenhuis, N.L. (1994 med senere revisjoner). Catalog of the fossil flies of the world [1]


== Eksterne lenker ==
(en) Antefungivoridae i Encyclopedia of Life 
(en) Antefungivoridae i Global Biodiversity Information Facility 
(en) Antefungivoridae hos Fossilworks
Bjelland bru

Bjelland bru er ei sprengverksbru ved Bjelland i Lindesnes kommune i Agder. Den krysser Mandalselva langs fylkesvei 462, og erstatter siden 1961 Gamle Bjelland bru fra 1864.
Riksantikvaren fredet brua 17. april 2008 sammen med Gamle Bjelland bru.


== Se også ==
Liste over broer i Norge


== Referanser ==


== Eksterne lenker ==
«Bjelland bru». Kulturminnesøk. Riksantikvaren – Direktoratet for kulturminneforvaltning.
Østerhus bru

Østerhus bru er ei bjelkebru som krysser Logna ved Kyrkjebygda i Åseral i Vest-Agder. Brua ble bygd 1953 og har i dag funksjon som gang- og sykkelvei langs Kaddeberg bru på 455Fylkesvei 455. Den befinner seg rundt 15 m vest for denne og er formelt del av fylkesveien.
Riksantikvaren fredet brua 17. april 2008.


== Referanser ==


== Eksterne lenker ==
«Østerhus bru». Kulturminnesøk. Riksantikvaren – Direktoratet for kulturminneforvaltning.
Archizelmiridae

Archizelmiridae er en utdødd gruppe (familie) av mygg (Nematocera).   


== Utseende ==
Slanke mygg som overflatisk lignet soppmygg (Mycetophilidae). Hodet hadde store fasettøyne som dekket hele hodet hos hannen, fasettene var av jevn størrelse over hele hodet. Antennene var lange og tynne med 16 ledd, eller kraftig reduserte. Vingene var brede, de fremre årene (Costa og R) kraftige, de bakre ganske svake. Årene Rs, M og CuA gikk alle ut fra en lengdeåre i vingens indre del.


== Fossiler ==
Gruppen er kjent fra fossiler fra øvre jura og nedre og midtre kritt. Gruppen er kjent både fra avtrykks- og ravfossiler.


== Systematisk inndeling ==
På grunn av vingenes årenett og variasjonen i antennenes utforming har denne gruppen blitt antatt å stå nært fluenes stamform.

Orden tovinger (Diptera)
Mygg (Nematocera)
Infraorden Bibionomorpha
Familien Archizelmiridae Rohdendorf, 1962
Slekten Archimelzira Grimaldi, Amorim & Blagoderov, 2003
Archimelzira americana Grimaldi, Amorim & Blagoderov, 2003
Slekten Archizelmira Rohdendorf, 1962
Archizelmira baissa Grimaldi, Amorim & Blagoderov, 2003
Archizelmira kazachstanica Rohdendorf, 1962
Slekten Burmazelmira Grimaldi, Amorim & Blagoderov, 2003
Burmazelmira aristica Grimaldi, Amorim & Blagoderov, 2003
Slekten Zelmiarcha Grimaldi, Amorim & Blagoderov, 2003
Zelmiarcha lebanensis Grimaldi, Amorim & Blagoderov, 2003


== Kilder ==
Evenhuis, N.L. (1994 med senere revisjoner). Catalog of the fossil flies of the world [1]
Grimaldi, D., Amorim, D.S. og Blagoderov, V. (2003) The Mesozoic family Archizelmiridae (Insecta, Diptera). Journal of Palaeontology 77(2): 368-381. [2]


== Eksterne lenker ==
(en) Archizelmiridae i Encyclopedia of Life 
(en) Archizelmiridae i Global Biodiversity Information Facility 
(en) Archizelmiridae hos Fossilworks
Petra Beňušková

Petra Beňušková (7. februar 1982 i Partizánske) er en slovakisk håndballspiller som spiller for det slovakiske landslaget og for den franske klubben Stella Saint-Maur.


== Karriere ==


=== Klubb ===
Fra 2011 til 2014 spilte Beňušková for den tsjekkiske klubben Baník Most, hvor hun blant annet bidro med 36 mål da klubben vant 2012/13-sesongen av Challenge Cup. Hun flyttet deretter tilbake til Frankrike, etter ti år i Tsjekkia og Slovakia, for å spille for den franske andredivisjonsklubben Stella Saint-Maur.


=== Landslag ===
I kvalifiseringen til Håndball-EM 2014, hjalp hun det slovakiske landslaget med 26 mål på seks kamper. Fem av målene kom i 24–24-kampen mot Frankrike, som sikret Slovakia en plass i mesterskapet.


== Meritter ==


=== Baník Most ===
Challenge Cup: 2013


== Referanser ==


== Eksterne lenker ==
(en) Petra Beňušková – Det europeiske håndballforbundet (EHF)
Marianna Rebičová

Marianna Rebičová (15. august 1993 i Michalovce) er en slovakisk håndballspiller som spiller for det slovakiske landslaget og for barndomsklubben IUVENTA.


== Karriere ==


=== Klubb ===
Rebičová har siden 2009 spilt på A-laget til barndomsklubben IUVENTA, som hun med 32 mål hjalp til åttendedelsfinale i 2013/14-sesongen av EHF-cupen.


=== Landslag ===
Rebičová debuterte for det slovakiske landslaget som 17-åring mot Hviterussland i september 2010, og fulgte opp med 12 mål i hennes tre første kamper.I kvalifiseringen til Håndball-EM 2014 scoret hun 11 mål i de fire første kampene, men grunnet en kneskade ble hun utilgjengelig i de to siste kampene.


== Referanser ==


== Eksterne lenker ==
Spillerprofil på EHFs nettsted (engelsk)
Crosaphididae

Crosaphididae er en utdødd gruppe (familie) av mygg (Nematocera).


== Fossiler ==
Familien er kjent fra fossiler fra øvre trias fra Australia og USA.
Familien er også registrert fra tidlig jura, totalt sett mellom 222-189 millioner år før nåtid.


== Systematisk inndeling ==
Crosaphis anomala ble opprinnelig beskrevet som en bladlus-lignende nebbmunn, senere flyttet til ordenen tovinger. Plasseringen er usikker, den har vært antatt å være beslektet med familien vindusmygg Anisopodidae, eller med flue-familien maurfluer Mythicomyiidae.

Orden tovinger (Diptera)
Mygg (Nematocera) (noe usikker plassering)
Infraorden Bibionomorpha
Familien Crosaphididae Kovalev, 1983
Slekten Crosaphis Evans, 1971
Crosaphis anomala Evans, 1971
Crosaphis virginiensis Blagoderov & Grimaldi, 2007


== Kilder ==
Evenhuis, N.L. (1994 med senere revisjoner). Catalog of the fossil flies of the world [1]


== Eksterne lenker ==
(en) Crosaphididae i Encyclopedia of Life 
(en) Crosaphididae i Global Biodiversity Information Facility 
(en) Crosaphididae hos Fossilworks
Henrik Rosensvärd

Johan Henrik Rosensvärd (født 13. oktober 1816 på den daværende svenske kolonien Saint-Barthélemy, død 13. november 1890 i Grums i Värmland)  var en svensk general, statsråd og riksdagsmedlem.
Rosensvärd startet sin militære karriere som underløytnant i Södermanlands regemente, og var senere blitt generalmajor i 1867. Rosensvärd satt flere perioder som medlem av Sveriges riksdag, og var også fra 1870 til 1873 landshøvding i Värmlands län. Han var fra 1877 til 1880 krigsminister i den svenske regjeringen, og senere fortsatte han i militær stilling, med rang som generalløytnant fra 1879.


== Referanser ==
Seward

Seward kan vise til:

Seward (Alaska) - By i Alaska
Seward Census Division - Et tidligere statistikkområde i Alaska
Seward kullkraftverk - Kraftverk i Pennsylvania
Seward County (Kansas)
Seward County (Nebraska)
William H. Seward - Amerikansk politiker og utenriksminister (1801 - 1872)


== Se også ==
Pekersiden Seward County
Elliidae

Elliidae er en utdødd gruppe (familie) av mygg (Nematocera).   


== Utseende ==
Små til middelsstore (3–10 millimeter) mygg.


== Fossiler ==
Gruppen er kjent fra fossiler fra øvre jura og nedre kritt.


== Systematisk inndeling ==
Familien er trolig nærmest i slekt med Axymyiidae av de nålevende familiene.

Ordenen tovinger (Diptera)
Underordenen mygg (Nematocera)
Infraordenen Bibionomorpha
Familien Elliidae Krzeminska, Blagoderov & Krzeminski, 1993
Slekten Ellia Krzeminska, Blagoderov & Krzeminski, 1993
Ellia colorissima Krzeminska, Blagoderov & Krzeminski, 1993
Ellia khara Krzeminska, Blagoderov & Krzeminski, 1993
Ellia purbeckensis Coram & Jarzembovski, 1999
Slekten Polyanka Krzeminska, Blagoderov & Krzeminski, 1993
Polyanka minuta Krzeminska, Blagoderov & Krzeminski, 1993


== Kilder ==
Evenhuis, N.L. (1994 med senere revisjoner). Catalog of the fossil flies of the world [1]


== Eksterne lenker ==
(en) Elliidae i Encyclopedia of Life 
(en) Elliidae i Global Biodiversity Information Facility 
(en) Elliidae hos Fossilworks
Seward Census Division

Seward Census Division er en tidligere folketellingsdivisjon i den amerikanske delstaten Alaska. Det lå ved Alaskabukta, helt sør i delstaten, og utgjorde de østlige delene av Kenaihalvøya. I 1960 hadde området et totalt areal på 8 099 kvadratkilometer.Området ble etablert som et valgdistrikt i 1958, og ble organisert som en del av Kenai Peninsula Borough ved etableringen av bykommunen i 1964.


== Befolkningsutvikling ==


== Kilder ==
U.S. Bureau of the Census, Population of States and Counties of the United States: 1790 to 1990. From the Twenty-one Decennial Censuses. Mars 1996. (Del III side 11-12) (en)
Kartdata fra State of Alaska, Department of Labor and Workforce Development: Alaska Census Data. Boundary Maps. (en)


== Referanser ==
Eoditomyiidae

Eoditomyiidae er en utdødd gruppe (familie) av mygg (Nematocera).


== Fossiler ==
Arten er kjent fra fossiler fra Nedre jura fra Tyskland.


== Systematisk inndeling ==
Artens nærmeste nålevende slektninger kan kanskje være familien hårvingemygg Ditomyiidae.

Orden tovinger (Diptera)
Mygg (Nematocera)
Infraorden Bibionomorpha
Overfamilien Sciaroidea
Familien Eoditomyiidae Ansorge, 1996
Eoditomyia primitiva Ansorge, 1996


== Kilder ==
Evenhuis, N.L. (1994 med senere revisjoner). Catalog of the fossil flies of the world [1]


== Eksterne lenker ==
(en) Eoditomyiidae i Global Biodiversity Information Facility
Løka gamle bru

Løka gamle bru  er ei bjelkebru ved Løka i Kongsberg bygget i 1924. Den befinner seg rundt 15 m sør for Løka bru på 37Fylkesvei 37, og er i privat bruk.
Brua ble fredet av Riksantikvaren 17. april 2008.


== Se også ==
Uribrua


== Referanser ==


== Eksterne lenker ==
«Løka gamle bru». Kulturminnesøk. Riksantikvaren – Direktoratet for kulturminneforvaltning.